ช่วงตั้งแต่เดือนมีนาคมประจำเดือนมาไม่ปกติจากที่เคยมาตรงก้อเลื่อนออกไปเป็น 10-20 วัน หลังจากนั้น ประจำเดือนก้อหายไป 2 เดือน มาอีกที วันที่ 1 กรกฎาคม มาแค่ 2 วัน ใน 2 วันประจำเดือนมาน้อยมาก วันที่ 3 แค่เลอะกางเกงใน พอถึงกำหนดเดือนสิงหาคมประจำเดือนก้อไม่มา เข้าวันที่ 10 สิงหาคม มีอาการคลื่นไส้ อาเจียน กินข้าวไม่ค่อยได้ แต่อาการที่กล่าวมาเป็นไม่เยอะยังพอทานข้าวได้ปกติ วันที่ 20 สิงหาคม อาการคลื่นไส้ อาเจียนเป็นหนักขึ้น ทานข้าวไม่ค่อยได้ ทานได้น้อยลง แล้วก้อมีอาการอาเจียนเข้ามาบ่อย มีอาการหิวข้าวบ่อยมาก แต่ก้อทานได้แค่นิดเดียว มีอาการเวียนหัวหน่อยๆ บางครั้งยืนก้อเหมือนจะเป็นลม นอนไหวขึ้น รู้สึกตัวง่าย ปัสสาวะบ่อย อาการแบบนี้เกิดจากอะไรค่ะ
สวัสดีค่ะ อันดับแรก ถ้ามีเพศสัมพันธ์และประจำเดือนไม่มา ควรตรวจการตั้งครรภ์เพื่อแยกภาวะนี้ออกไปก่อน หากตรวจไม่พบว่าตั้งครรภ์ สาเหตุของประจำเดือนมาไม่ตรงหรือมาผิดปกติ ในหญิงวัยเจริญพันธุ์ที่พบได้บ่อยมีดังนี้ค่ะ- ไข่ไม่ตก การที่ไข่ไม่ตก ทำให้ฮอร์โมนเพศไม่สมดุล ซึ่งเป็นสาเหตุให้ประจำเดือนไม่มาได้ค่ะ พบได้บ่อยในคนอายุน้อย- ภาวะถุงน้ำรังไข่หลายใบ (Polycystic ovarian syndrome:PCOs) เป็นภาวะที่ทำให้เกิดการสร้างฮอร์โมนเพศชายมากขึ้น (Androgen) นอกจากจะทำให้ประจำเดือนผิดปกติแล้ว ยังทำให้เกิดภาวะอ้วน เป็น สิว ขนดก หน้ามัน- เนื้องอกรังไข่ ซึ่งรบกวนการทำงานของรังไข่ที่ปกติ ทำให้ประจำเดือนมาไม่ปกติ นั่นเองค่ะ- ความผิดปกติจากฮอร์โมนจากต่อมไร้ท่อ โดยเฉพาะอย่างยิ่งไทรอยด์ฮอร์โมน- ความเครียด วิตกกังวล และโรคทางกายอื่น ๆจะเห็นได้ว่ามีหลายสาเหตุมากที่ส่งผลต่อประจำเดือนดังนั้นหากตรวจแล้วไม่ตั้งครรภ์ควรไปพบแพทย์เพื่อหาสาเหตุและรับการรักษาที่เหมาะสมค่ะ